ข้าวมันไก่ร้านที่คนนั่งเวียนกันเป็นเก้าอี้ดนตรีกันเลยโดยเฉพาะในช่วงเย็น-ค่ำๆที่คนจะเยอะเป็นพิเศษ ทั้งที่สั่งกินที่นี่และสั่งกลับบ้าน โดยร้านจะตั้งอยู่บนฟุตบาทใต้บันไดขึ้นลงรถไฟฟ้าสถานีพร้อมพงษ์หน้าห้างเอ็มโพเรี่ยม สำหรับใครวางแผนจะมากินที่ร้านอาจต้องยืนรอสักแพพเพื่อเข้าเสียบตรงที่นั่งว่างๆ ซึ่งการจัดการเรื่องคิวที่นี่เหมือนไม่มี ใครเห็นที่ว่างก่อนแล้วเดินไปถึงที่นั่งก่อนก็ได้ที่นั่งไปเลย ซึ่งถ้าไม่ได้สนใจคิวก่อนหน้าเค้าก็ต้องยืนรอต่อไป เซ็งแทน ณ จุดนี้

ในส่วนของข้าวมันไก่ผมให้น้ำซุปเป็นเมนูเด็ด ชอบที่น้ำซุปรสชาติดี ออกไปทางหวานนิดๆ ถ้าไปกิน 2 คนก็อาจจะได้มาเป็นถ้วยแบบใหญ่ๆพร้อมซี่โครงไก่ติดเนื้อครับ แต่ถ้ามาคนเดียวก็เป็นซุปถ้วยเล็กๆไป ส่วนข้าวมันไก่ก็อร่อย ข้าวไม่แฉะ ได้ไก่แบบไม่งกหนัง เจอบางร้านนี่งกหนังไปไหน ส่วนน้ำจิ้มแบบเผ็ดเค้าจะให้มาเลยตอนเสิร์ฟแต่ถ้าเป็นซีอิ๊วดำต้องขอจากทางร้านอีกทีครับ
- ข้าวมันไก่ธรรมดา 35.-
- ข้าวมันไก่พิเศษ 40.-
- น้ำเปล่าฟรี บริการตัวเอง